**Απ: 24/11os 2016. 8ο Πανελλήνιο ΣΥΝΕΔΡΙΟ της ΕΦΥΚΕ, 2016.**

**16/12/2016 (15.00) - έως 19/12/2016 (10.00)**

**Πνευματικό Κέντρο Βελεστίνου (16/12/2016), Βελεστίνο**

**και Ξενοδοχείο Valis (17/12 -19/12/2016), Αγριά Βόλου (άδεια ΕΟΦ79392/11ος 2016, Μοριοδότηση από ΠΙΣ 2324/11ος 2016)**

 *Το θεματολόγιο θα απαρτίζεται από 22 στρογγυλά τραπέζια και 3 κλινικά φροντιστήρια*

Η Επιστημονική Εταιρία Φροντίδας Υγείας Και Εκπαίδευσης **(ΕΦΥΚΕ),** διοργανώνει κι’ εφέτος, **το 8ο ετήσιο Πανελλήνιο Συνέδριό της (16/12-19/12/2016),** σε συνεργασία με την Παιδιατρική Κλινική του Αχιλλοπούλειου Γενικού Νοσοκομείου Βόλου, καθώς και την συνεργασία της Ελληνικής Εταιρίας Χειρουργών Παίδων, την Ιατροχειρουργική Εταιρία Κέρκυρας, την Επιστημονική Εταιρία Παιδιατρικής έρευνας-Παιδιατρική κλινική, Νοσοκομείου Λάρισας, Παν/μιο Θεσσαλίας, υπό την αιγίδα του Ιατρικού Συλλόγου Μαγνησίας, της Ελληνικής Παιδιατρικής Εταιρίας, του Υπουργείου Υγείας και Κοινωνικής Αλληλεγγύης, του Υπουργείο Παιδείας, το Παν/μιο Λευκωσίας της Κύπρου, και με την υποστήριξη των Δήμων Βόλου και Ρήγα Φεραίου και άλλων Κοινωφελών Οργανισμών και φορέων. Στα πλαίσια του ετήσιου αυτού Συνεδρίου, με τίτλο **«Η Υγεία του Παιδιού και του Εφήβου»** παρουσιάζονται ενδιαφέροντα Επίκαιρα Ιατρικά και κοινωνικά θέματα, με επικέντρωση σε Παιδιατρικά θέματα που έχουν σχέση με την Παιδιατρική Κλινική μας, αλλά και γενικότερα θέματα, Επιστημονικά και ερευνητικά, θέματα λοιμώξεων, τριτοβάθμιου τομέα, πρόληψης και εφαρμογής εμβολιασμών, θέματα που αφορούν τόσο τον μαχόμενο Νοσοκομειακό Παιδίατρο, όσο και τον Γενικό Παιδίατρο, αλλά και τους λοιπούς λειτουργούς Δημόσιας Υγείας και Εκπαίδευσης, αλλά και θέματα που αγγίζουν τη πρωτοβάθμια Φροντίδα Υγείας, αλλά και εκπαίδευσης του χθες του σήμερα και κάθε εποχής. Τα θέματα που θα παρουσιαστούν, όπως πάντα, στηρίζονται στις σύγχρονες επιστημονικές γνώσεις , εμπειρίες και απόψεις.

**Με συναδελφικούς χαιρετισμούς,**

**η πρόεδρος της Επιστημονικής και Οργανωτικής Επιτροπής, του Συνεδρίου**

**Δρ Αναστασίου-Κατσιαρδάνη Αναστασία (6937676725).**

**Διευθύντρια Παιδιατρικής Κλινικής, ΑΧΙΛΛΟΠΟΎΛΕΙΟ Γενικό Νοσοκομείο Βόλου (ΑΓΝΒ),**

**Πρόεδρος του ΔΣ της ΕΦΥΚΕ.**